b'\n_START_ARTICLE_\n1. pehotna divizija (mehanizirana)\n_START_SECTION_\nUstanovitev\n_START_PARAGRAPH_\nDrugo svetovno vojno se je za divizijo pri\xc4\x8dela z operacijo Baklo, ko je pristala v Oranu (Al\xc5\xbeirija. Med 21. januarjem in 9. majem 1943 je divizija sodelovala v bojih za Tunizijo. Nato je sodelovala v operaciji Krepak, nakar je bila poslana v Anglijo, kjer se je pripravljala za operacijo Overlord._NEWLINE_Pristala je na pla\xc5\xbei Omaha, kjer so v prvi uri izkrcanja nekatere enote do\xc5\xbeivele 30\xc2\xa0% izgube. Zavzela je Formigny in Caumont in tako zavarovala mosti\xc5\xa1\xc4\x8de. Nato je sodelovala v zavzetju St. Loja, Marignya, nakar je prispela v Aachen septembra 1944, ki ga je zavzela po \xc4\x8delnem napadu 21. oktobra 1944. Ko so Nemci 16. decembra 1944 spro\xc5\xbeili ardensko ofenzivo, je bila divizija poslana na pomo\xc4\x8d; \xc5\xa1ele 28. januarja 1945 je odpor Nemcev zamrl. Nato je divizija napadla Siegfriedovo linijo in jo prebila 23. februarja._NEWLINE_Med 15. in 16. marcem je prekora\xc4\x8dila Ren in vzpostavila mosti\xc5\xa1\xc4\x8de pri Remagnu. Iz mosti\xc5\xa1\xc4\x8da je prodrla naprej in sodelovala pri obkolitvi Porurja. Svojo pot je kon\xc4\x8dala na \xc4\x8ce\xc5\xa1koslova\xc5\xa1kem, ko se je druga svetovna vojna kon\xc4\x8dala. Med celotno vojno je imela divizija 21,023 \xc5\xbertev (od skupaj 43,743 vojakov); pripadniki so skupaj prejeli 20.752 odlikovanj; od tega 16 medalj \xc4\x8dasti. Skupaj so zajeli ve\xc4\x8d kot 100.000 nem\xc5\xa1kih vojakov._NEWLINE_10 let je divizija ostala v Nem\xc4\x8diji in Avstriji kot okupacijska sila. Med korejsko vojno je divizija ostala v Evropi, kjer je predstavljala strate\xc5\xa1ko rezervo v primeru sovjetskega napada. Leta 1955 se je vrnila v Fort Riley (Kansas)._NEWLINE_Istega leta so izvedli v sklopu operacije Giroskop reorganizacijo znotraj divizije, tako da so zamenjali tri polke s petimi bojnimi skupinami (bojna skupina je bila v mo\xc4\x8di med bataljonom in polkom). Zaradi te reorganizacije je le 28. pehotni polk ohranil zgodovinske vezi z originalno divizijsko sestavo iz prve svetovne vojne._NEWLINE_Marca 1962 so opremili z najnovej\xc5\xa1im oro\xc5\xbejem (M14 in M60); oktobra istega leta je bila divizija med kubansko raketno krizo v pripravljenosti v primeru invazije na Kubo. Isto\xc4\x8dasno so poslali del divizije v Berlin, kjer je predstavljala prednjo stra\xc5\xbeo pred mo\xc5\xbeno sovjetsko intervencijo v korist Kube._NEWLINE_Leta 1963 so izvedeli ponovno reorganizacijo, pri \xc4\x8demer so razpustili bojne skupine in jih nadomestili s tremi manevrskimi brigadnimi \xc5\xa1tabi v sklopu ROADa, tako da so bili bataljoni iz originalne sestave spet uvr\xc5\xa1\xc4\x8deni. Naslednje leto je divizija opravljala vaje iz protigverilskega in d\xc5\xbeungelskega bojevanja._NEWLINE_Med letoma 1965 in 1970 je divizija sodelovala v vietnamski vojni. Bila je prva ameri\xc5\xa1ka formacija v Vietnamu, saj je prispela tja \xc5\xbee 23. junija 1965. 17. julija 1965 je padel prvi vojak. Do 1. novembra je divizija le utrjevala svoje baze, nakar je 12. novembra spro\xc5\xbeila prvo ve\xc4\x8djo bojno akcijo. Do konca 1965 je sodelovala v operacijah Grba, Gospodar grmi\xc4\x8devja I in Gospodar grmi\xc4\x8devja II. V letu]1966 je sodelovala v naslednjih operacijah: Marauder, Crimp II, Kotale\xc4\x8di kamen, Birmingham in Attleboro, leta 1967 v Cedar Falls, Junction City, Manhattan in Shenandoah II, leta 1968 v Tet ofenzivi, operaciji Razre\xc5\xa1itev k zmagi in Zagotovljena zmaga, leta 1969 v Atlas Wedge in bitkah za An Loc I in II ter operaciji Skupni napredek. Januarja 1970 so obvestili vojake, da bo bila divizija umaknjena nazaj v ZDA, kar se je zgodilo \xc5\xa1ele aprila 1970. V tem \xc4\x8dasu je padlo ve\xc4\x8d kot 3.000 pripadnikov divizije (skupaj 20.770 \xc5\xbertev) in podeljenih je bilo 11 medalj \xc4\x8dasti ter 13 divizijskih odlikovanj._NEWLINE_Spomladi 1970 je bila divizija reorganizirana v mehanizirano divizijo z 6 pehotnimi in 4 oklepnimi bataljoni. 3.[brigada je bila nastanjena v Nem\xc4\x8diji, kjer je predstavljala predhodnico celotne |divizije._NEWLINE_Leta 1991 je sodelovala v operaciji Pu\xc5\xa1\xc4\x8davska nevihta, ko je v \xc5\xa1tirih dneh prevozila 260 km, zajela ira\xc5\xa1ko 26. pehotno divizijo z 11.400 vojaki, uni\xc4\x8dila 550 tankov in 480 oklepnih transporterjev, z lastno izgubo 18 padlih vojakov. 10. maja se je vrnila domov v Fort Riley._NEWLINE_Od oktobra 1995 do oktobra 1996 je bil del divizije (1. bataljon, 4.konjeni\xc5\xa1ki polk) dodeljen 1. oklepni diviziji, ki je delovala v Bosni v sklopu operacije Skupni trud. 10. novembra 1996 je divizija prevzela poveljstvo nad Task Force Eagle v Bosni do prihoda IFORja decembra 1996._NEWLINE_V za\xc4\x8detku 1996 je divizija do\xc5\xbeivela novo reorganizacijo, ki pa ni prizadela enot] ampak je bila le preme\xc5\xa1\xc4\x8danje formacij. Skoraj celotna divizija je bila prestavljena v nem\xc5\xa1ko mesto W\xc3\xbcrzburg, medtem ko je 1. brigada in njeni podporni del ostala v ZDA._NEWLINE_Zaradi kosovske krize 1999 je bila 5. februarja 1999 znotraj divizije ustanovljena Task Force Falcon. 12. junija 1999 je Task Force vstopila v Kosovo v sklopu mirovne operacije Skupni varuh. \xc5\xa0tab je bil name\xc5\xa1\xc4\x8den v Camp Bondsteel. Junija 2000 se je divizija umaknila iz Kosova._NEWLINE_Leta 2004 so premaknili \xc5\xa1tab divizije v Leighton Barracks (W\xc3\xbcrzburg), nakar je bila marca 2004 poslana v Irak, kjer je v sklopu operaciji Ira\xc5\xa1ka svoboda zamenjala 4. pehotno divizijo; nastanjena je bila v Tikritu v sklopu Task Force Danger, kjer predstavlja ve\xc4\x8dji del Task Force. Divizija ne deluje kot celotna formacija, ampak so sestavni bataljoni dodeljeni tudi drugim enotam.'